Bfn-vrou in nek gesteek tydens rooftog | Maroela Media
Bfn-vrou in nek gesteek tydens rooftog
Argieffoto: Kent Williams
'n Werker by 'n kompleks in Bloemfontein het glo Saterdag 'n 32-jarige vrou aangeval en met 'n mes in die nek gesteek.
Konst. Wendy Nkabi, woordvoerder van die polisie, het gesê die 25-jarige verdagte het omstreeks 07:00 Saterdagoggend die vrou se huis in 'n kompleks in Helicon Heights, Bloemfontein, binnegegaan. Hy is gehuur om konstruksiewerk by die kompleks te doen.
Die verdagte het die vrou met 'n vuurwapen aangehou en geëis dat sy geld na sy bankrekening oorplaas.
"Hy het die vrou hierna met die vuurwapen oor die kop geslaan en met 'n mes in die nek gesteek. Die verdagte het met 'n selfoon, skootrekenaar, tabletrekenaar en klere van die toneel gevlug."
'n Buurman het die vrou se gille gehoor en die verdagte sien weghardloop, waarna hy die polisie ontbied het. "Polisiebeamptes het die kompleks deursoek en die verdagte is 'n paar kilometer van die toneel af in hegtenis geneem."
Volgens Nkabi is die gesteelde goedere en 'n 9mm-pistool in die verdagte se besit gevind. Die vuurwapen sal vir ballistiese toetse gestuur word om te bepaal of dit ook in ander misdade gebruik is.
Die verdagte sal Maandag in die Bloemfontein-landdroshof verskyn op aanklag van poging tot moord, gewapende roof en die onwettige besit van 'n vuurwapen. Die vrou is intussen in 'n hospitaal opgeneem vir behandeling. Haar toestand is onbekend.
Visserman dood gevind
Die probleem hier is dat komplekse altyd die goedkoopste kwotasies aanvaar maak nie saak wie of wat kwoteer nie daar word geen inligting aangevra oor wie gaan werk doen verwysings en nodige dokumente dit plaas dan die inwoners op risiko dis tyd dat die bestuur van komplekse hul werk deeglik doen en nie altyd na prys kyk nie geen geld kan n lewe vervang nie sterkte aan die dame
Waar kry hy die wapen? Elke keer as n verdagte in besit betrap word moet hy d m v wetgewing gedwing word soos wettige applikante vir wapens dokumentasie MOET voorsien. Sterkte vir die dame wat nou erg traumatiseer is.
Mense moet versigtig op tree
Ai Pik jy slaan die spyker so op sy kop. My man is die konstruksie bedryf. Hy werk nie met n span nie want betroubare hulp is baie hard om te kry. Hy doen al sy werk homself en is baie betroubaar. Hy gee kwotasies by die komplekse en hoor nooit weer van hulle nie net om daar verby te ry en te sien daar is n span wat die werk soos hulle agter ente doen om nie eers te praat van dat hulle goedkoop labour is wat van die strate af kom nie. Mense van vandag betaal liewer cheap… Lees meer »
Ja. Die afgetrede ooms wat gewoonlik aan die stuur van sake staan, is erger as Nazi-generaals en dikwels baie meer slu. Hulle bereik skynbaar uiteindelik die toppunt van hul lewensideale en glo vas die inwoners is hul onderdane. Buiten vir dwase besluite soos om eerder tienderangse verlangse familie vir kontrakte te huur (glo om te spaar), is hulle intens bemoeisiek. Van hulle het internet-insig via sekuriteitsnetwerke tov die beweging van inwoners. Sulke siek nonsens hou hulle ure besig. Inwoners wat vrae durf vra oor onkonsekwente aksies, word daarna oneindig geteister.